QORTI TAL-MAĠISTRATI (MALTA) BĦALA ĠUDIKATURA KRIMINALI MAĠISTRAT DR. SIMONE GRECH Illum, 28 ta' Lulju, 2021 Rat l-imputazzjonijiet imressqa kontra Ibrahim Weber, detentur tal-karta ta' l- identità Maltija bin-numru 3052885A, li permezz taghhom gie akkuzat talli nhar l-4 ta' Settembru 2019, ghal habta tal-14.15hrs gewwa Triq il-Belt Valletta, Il-Gżira, u f' dawn il-gzejjer: Ikkommetta feriti ta' natura hafifa fuq il-persuna ta' Badr Abou Spiteri Seisun u/jew U aktar talli fl-istess data, hin, lok u cirkostanzi, volontarjament hassar jew gharraq hwejjeg haddiehor mobbli jew immobbli meta ghamel hsara, liema hsara ma tkunx tiskorri EUR 2,500, izda hija izjed minn EUR 250 ghad- detriment ta' Stephen Formosa Melillo u/jew persuni ohra; U aktar talli fl-istess data, hin, lok u cirkostanzi, volontarjament hassar jew gharraq hwejjeg haddiehor mobbli jew immobbli meta ghamel hsara, liema hsara ma tkunx tiskorri EUR 2,500 izda hija izjed minn EUR 250 ghad- detriment ta' George Bonello u/jew persuni ohra; U aktar talli fl-istess lok, hin u cirkostanzi kiser il-kundizzjonijiet tal-liberta provizorja imposta fuqu mill-Magistrat Dr Caroline Vucinovic Bonello LLD li inghataw fit-23 ta' Gunju 2019, u cioe' li ma jaghmilx reat iehor ta' natura volontarja; Il-Qorti hija mitluba li f' kaz ta' htija tirrevoka helsien mill-arrest tal-imsemmi Ibrahim Weber u tordna l-arrest mill-gdid tal-imsemmi imputat u kif ukoll trodna li s-somma ta' EUR 5500, imposta fuqu bhala garanzija personali mill-istess Qorti jghaddu favur il-Gvern ta' Malta; U aktar talli fl-istess lok, hin u cirkostanzi ikkommetta reat punibbli bi prigunerija waqt perijodu operattiv ta' sentenza sospiza ta' prigunerija, liema sentenza nghatat mill-Magistrat Donatella Bonello Sumame LLD nhar it-30 ta' Jannar 2017 liema sentenza saret definittiva u ma tistax tigi mibdula; U aktar talli fl-istess lok, hin u cirkostanzi kkommetta reat waqt li kien taht ordni ta' probation moghtija mill-Qorti ta' Malta ppreseduta mill-Magistrat Dr Donatella Bonello Sumame LLD, nhar it-30 ta' Jannar 2017, liema sentenza saret definittiva u ma tistax tigi mibdula. Il-Qorti giet mitluba li tohrog Ordni ta' Protezzjoni ai termini tal-Artikolu 412C, fejn tipprojbixxi lill-imputat milli javvicina lil Badr Abou Lejman, u kif ukoll il-postijiet li t-tali persuna tiffrekwenta. Finalment, gie akkuzat ukoll talli fl-istess lok, hin u cirkostanzi, sar recediv ai termini tal-Artikoli 49 u 50 tal-Kap 9 tal-Ligijiet ta' Malta, b'sentenza mill-Qrati ta' Malta liema sentenzi saru definittivi u ma jistghux jigu mibdula jew imhassra. Rat id-dokumenti pprezentati; Semghet trattazzjoni; Rat li din il-kawza giet differita ghas-sentenza. Ikkunsidrat: F' din il-kawza, tressqu bhala xhieda, Stephen Formosa Melillo. Dan kellu vettura fil- pussess tieghu pparkjata, izda gie kkomunikat mieghu mill-Pulizija, li l-vettura tieghu kienet allegatament, garrbet xi hsarat, in vista' ta' glieda li kienet sehhet fit- triq fejn giet ipparkjata din il-vettura. Ix-xhud, Stephen Formosa Melillo, spjega li huwa ma kienx prezenti waqt il-glieda, u ghalhekk, ma setax jixhed dwar min kien ikkaguna dawn il-hsarat fil-vettura tieghu. L-unika haga li seta' jikkonferma Stephen Formosa Melillo kienet, li meta pparkja din il-vettura tieghu, ma kellhiex il-hsarat li mbaghad osserva wara li gie nfurmat mill-Pulizija dwar x'kien gara. Tressaq ukoll George Bonello, li huwa sid tal-parti tal-parapett li allegatament twaqqa' waqt il-glieda. Dan ukoll ikkonferma li huwa ma jafx min ikkaguna tali hsarat, u sostna li ghalkemm waqt li kien qed isuq, ra zewg persuni jiggieldu, huwa ma kienx f'pozizzjoni li jaghraf min kienu dawn il-persuni nvoluti. Ix-xhud spjega wkoll li l- parapett kien già gie mwaqqa' precedentement, kagun ta' incident iehor, u ghalhekk huwa ma kellux interess li jiehu passi dwar il-hsarat li allegatament gew ikkagunati permezz ta' din il-glieda. Badr Abou Spiteri Seisun baqa' qatt ma xehed. Xehdet ukoll WPS4281 Tania Spiteri k/a Spiteri Shaw, li ma kinitx prezenti waqt l-incident, u li fost ohrajn, sostniet li l-allegata vittma kien gharaf lill-imputat meta dan ingieb l-Ghassa bhala l-aggressur tieghu. Il-Qorti qieset ukoll dak li ntqal mill-imputat fl-istqarrija ezebita. Ikkunsidrat Minn evalwazzjoni tax-xhieda u dokumenti prodotti, din il-Qorti ma tinsabx konvinta li l-Prosekuzzjoni resqet provi lil hinn minn kull dubbju ragjonevoli, dwar l- imputazzjonijiet imressqa. Ix-xhud principali, u cioè Badr Abou Spiteri Seisun, qatt ma xehed f'dawn il-proceduri. Lanqas ma gie pprezentat xi certifikat dwar l-allegati griehi li sofra Badr Abou Spiteri Seisun. Ix-xhieda l-ohra li taw il-verzjoni taghhom, ma kinux prezenti waqt l-incident. Ghalhekk, din il-Qorti tqies li l-ewwel, it-tieni u t- tielet imputazzjonijiet, ma gewx ippruvati lil hinn minn kull dubbju ragjonevoli. Per konsegwenza, lanqas il-kumplament tal-imputazzjonijiet ma gew ippruvati. Ghar-ragunijiet hawn fuq esposti, din il-Qorti, wara li rat l-artikoli tal-ligi, ma ssibx lil Ibrahim Mohammad hati, u per konsegwenza, tilliberah minn kull kundanna u htija.